РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 број 06-2/441-15

2. новембар 2015. године

Б е о г р а д

ЗАПИСНИК

71. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 2. НОВЕМБРА 2015. ГОДИНЕ

Седница је почела у 11,10 часова.

Седницом је председавао Верољуб Арсић, председник Одбора.

Седници су присуствовали чланови Одбора: Милош Тошанић, Горан Ковачевић, Драгољуб Зиндовић, Оливера Пешић, Никола Јоловић, Иван Јовановић, проф. др Милорад Мијатовић, Војислав Вујић и Золтан Пек.

Седници су присуствовали заменици чланова Одбора: Соња Влаховић, заменик Радмила Костића, Горан Вукадиновић, заменик Сузане Шарац, Милена Ћорилић, заменик Мома Чолаковића и Мирко Чикириз, заменик Жике Гојковића.

Седници нису присуствовали Душица Николић, Дејан Раденковић и Ђорђе Стојшић, нити њихови заменици.

На предлог председника, Одбор је једногласно утврдио следећи

Д н е в н и р е д:

1. Разговор са кандидатима за избор председника и два члана Републичке комисије за заштиту права у поступцима јавних набавки

\* \* \*

**Прва тачка дневног реда:** Разговор са кандидатима за избор председника и два члана Републичке комисије за заштиту права у поступцима јавних набавки

Председник Одбора обавестио је чланове и заменике чланова Одбора да је, сагласно принципима за спровођење тестирања кандидата за избор председника и два члана Републичке комисије за заштиту права у поступцима јавних набавки и на основу листе питања за тест провере стручне оспособљености коју је Одбор утврдио, одржано тестирање кандидата (23. октобра 2015. године, у Малој сали Дома Народне скупштине у периоду од 13,00 до 14,30 часова); да је на тестирање дошло свих 13 кандидата за које је Одбор у претходноj фази утврдио да испуњавају услове наведене у јавном конкурсу; да су кандидати пре почетка тестирања били упознати са условима полагања теста и принципима за спровођење тестирања које је Одбор претходно утврдио; да је Радна група за спровођење поступка за избор председника и два члана Републичке комисије за заштиту права у поступцима јавних набавки, у саставу: Верољуб Арсић, председавајући, проф. др Милорад Мијатовић и Иван Јовановић, чланови, одмах по обављеном тестирању прегледала тестове, утврдила резултате и констатовала да је од 13 кандидата квалификациони тест положило шест кандидата са којима ће Одбор на овој седници обавити разговор.

Члановима Одбора је у материјалу за седницу достављена табела са резултатима које су сви кандидати постигли на тестирању и пријаве сваког од кандидата са којима ће Одбор да обави разговор.

|  |  |  |  |
| --- | --- | --- | --- |
| Ред.  број | ИМЕ И ПРЕЗИМЕ | МЕСТО ЗА КОЈЕ КОНКУРИШЕ | БРОЈ ОСВОЈЕНИХ БОДОВА |
| 1. | ИНГА ШУПУТ ЂУРИЋ | ДРУГИ ЧЛАН | 26 |
| 2. | АЛЕКСАНДРА ЛИТРИЧИН | ПРЕДСЕДНИК  И ЧЛАН | 42 |
| 3. | ЈАСМИНА КУРИБАК | ПРЕДСЕДНИК  И ЧЛАН | 22 |
| 4. | ЗОРИЦА ПЕРИЋ | ДРУГИ ЧЛАН | 23 |
| 5. | ЈАСМИНА МИЛЕНКОВИЋ | ДРУГИ ЧЛАН | 38 |
| 6. | ЈЕЛЕНА СТОЈАНОВИЋ | ЧЛАН | 39 |
| 7. | БРАНИМИР БЛАГОЈЕВИЋ | ДРУГИ ЧЛАН | 42 |
| 8. | ХАНА ХУКИЋ | ПРЕДСЕДНИК | 38 |
| 9. | ВЕЉКО БОРОТА | ДРУГИ ЧЛАН | 21 |
| 10. | ЗВЕЗДАНА РАЈОВИЋ | ЧЛАН | 37 |
| 11. | СНЕЖАНА ДОБРИЊАЦ | ПРЕДСЕДНИК  И ЧЛАН | 17 |
| 12. | МИЛУН ПЕТКОВИЋ | ПРЕДСЕДНИК  И ЧЛАН | 25 |
| 13. | ТАМАРА ЖАРКОВИЋ ЗАГОРАЦ | ЧЛАН | 28 |

Председник Одбора је потом предложио, а чланови Одбора прихватили, да се разговор са кандидатима обави појединачно, и то најпре са кандидатима за члана Републичке комисије, према броју освојених бодова на квалификационом тесту од највећег до најмањег, а потом са кандидатима за председника према истом критеријуму.

Први је на разговор позван кандидат за члана Бранимир Благојевић, који је, након представљања, одговарао на питања која су постављали Иван Јовановић и Верољуб Арсић.

Кандидат за члана Јелена Стојановић је, након представљања, одговарала на питања која је постављао Иван Јовановић.

Кандидат за члана Јасмина Миленковић је, након представљања, одговарала на питања која су постављали Иван Јовановић, проф. др Милорад Мијатовић и Верољуб Арсић.

Кандидат за члана Звездана Рајовић је, након представљања, одговарала на питања која су постављали Иван Јовановић и Верољуб Арсић.

Кандидат за председника Александра Литричин је, након представљања, одговарала на питања која су постављали Иван Јовановић и Верољуб Арсић.

Кандидат за председника Хана Хукић је, након представљања, одговарала на питања која су постављали Иван Јовановић и Верољуб Арсић.

\* \* \*

Након обављеног разговора са кандидатима, председник Одбора је обавестио чланове и заменике чланова Одбора да ће Одбор на једној од наредних седница, на основу података наведених у пријавама, резултата тестирања и обављеног разговора са кандидатима, обавити гласање и изабрати кандидате за председника и два члана Републичке комисије за заштиту права у поступцима јавних набавки.

\* \* \*

Седница је завршена у 12,25 часова.

Седница је тонски снимана.

СЕКРЕТАР ПРЕДСЕДНИК

Александра Шашо Верољуб Арсић,с.р.